Návrh

Zákon

z ...................2005,

ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov 

Národná rada Slovenskej republiky sa uzniesla na tomto zákone:

Čl. I

Zákon  č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení zákona č. 718/2004 Z. z., zákona č. 305/2005 Z. z. a zákona 352/2005 Z. z. sa mení a dopĺňa takto:

1.	V § 3 ods. 2  písm. a) druhý bod znie:
„2. v služobnom úrade, ktorým je ústredný orgán štátnej správy Slovenskej republiky alebo v jeho príspevkovej organizácii, ktorými je služobne vyslaná na plnenie úloh v cudzine na čas dlhší ako šesť po sebe nasledujúcich kalendárnych mesiacov a je komerčne zdravotne poistená počas takéhoto pobytu v cudzine na základe dohody so zamestnávateľom; to sa vzťahuje aj na jej manžela a deti,3a) ktorí ju nasledujú do miesta dočasného vyslania v cudzine na základe dohody zamestnávateľa s touto fyzickou osobou,“. 

Poznámka pod čiarou k odkazu 3a znie:
„3a) § 29 ods. 1 zákona č. 283/2002 Z. z. o cestovných náhradách v znení neskorších predpisov.“.

2.	V § 3 ods. 2 sa vypúšťajú písmená c) a d). 

Doterajšie písmeno e) sa označuje ako písmeno c).

3.	V § 3 ods. 3  úvodná veta znie:
„Povinne verejne zdravotne poistená je aj fyzická osoba, ktorá nemá trvalý pobyt3) na území Slovenskej republiky, ak nie je zdravotne poistená v inom členskom štáte Európskej únie alebo zmluvného štátu Dohody o Európskom hospodárskom priestore (ďalej len „členský štát“) a“. 

4.	V § 3 ods. 3 sa vypúšťajú písmená c) a d). 

Doterajšie písmená e) až i) sa označujú ako písmená c) až g).

5.	V § 6 ods. 6 sa na konci pripájajú tieto vety:
„Ak poistenec nepodal prihlášku, aj keď ju podať mal, príslušnou zdravotnou poisťovňou na úhradu zdravotnej starostlivosti v členskom štáte sa stane zdravotná poisťovňa, ktorú si poistenec vyberie a ktorej uhradí poistné na zdravotné poistenie odo dňa vzniku skutočnosti zakladajúcej vznik verejného zdravotného poistenia. Ak si poistenec zdravotnú poisťovňu nemôže vybrať, Úrad pre dohľad nad zdravotnou starostlivosťou (ďalej len „úrad“) určí, ktorá zdravotná poisťovňa bude jeho príslušnou zdravotnou poisťovňou; spôsob ustanovenia príslušnej zdravotnej poisťovne určí úrad.“. 

6.	V § 6 ods. 10 písm. a) prvý bod znie:
„1. oznámiť prijatie prihlášky úradu13) do troch dní od jej prijatia vrátane dátumu a času prijatia,“. 

7.	V § 6 ods. 10 písm. a) druhý bod sa slová „do 14 dní“ nahrádzajú slovami „do siedmich dní“. 

8.	V § 6 ods. 10 písm. c) sa slovo „desiatich“ nahrádza slovom „piatich“ a v písmene d) sa slovo „siedmich“ nahrádza slovom „piatich“. 

9.	V § 6 ods. 11 písm. a) sa slovo „piatich“ nahrádza slovom „troch“. 

10.	V § 11 ods. 8 písmeno o) znie:
„o) fyzickú osobu, ktorá poberá nemocenské, ošetrovné alebo materské podľa osobitného predpisu39m) alebo je nemocensky poistená39n) a bola pre chorobu alebo úraz uznaná za dočasne práceneschopnú podľa osobitného predpisu39na) alebo jej bolo nariadené karanténne opatrenie podľa osobitného predpisu39nb) alebo ošetruje osobu podľa osobitného predpisu,39o)“.

Poznámky pod čiarou k odkazom 39na a 39nb znejú:
„39na) Zákon č..../2005 Z. z. o dočasnej pracovnej neschopnosti.
39nb)  § 11 zákona č. 272/1994 Z. z. o ochrane zdravia ľudí v znení neskorších predpisov.“.

11.	V § 11 ods. 8 písmeno t) znie:
 „t) fyzickú osobu, ktorá vykonáva pracovnú činnosť pre cirkevné, rehoľné a charitatívne spoločenstvo a nemá z tejto alebo z inej činnosti príjem,39s) okrem príjmov z výkonu činnosti osobného asistenta,39l) príjmov z prenájmov a príjmov, z ktorých sa vyberá daň zrážkou,39t) s výnimkou príjmu plynúceho od platiteľa príjmu, ktorého úhrnná výška od tohto platiteľa príjmu nepresiahne za kalendárny mesiac úhrnnú sumu 5 000 Sk a u ktorého si táto osoba pri výpočte preddavkov na daň z príjmov zo závislej činnosti neuplatňuje nezdaniteľné časti základu dane a daňový bonus39ta) (ďalej len „okrem vyňatých príjmov“),“.

Poznámka pod čiarou k odkazu 39ta znie:
„39ta) § 43 ods. 3 písm. j) zákona č..../2005 Z. z., ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov).“.

12.	Poznámka pod čiarou k odkazu 39r znie:
„39r) Nariadenie Rady č. 1408/71/EHS o uplatňovaní systémov sociálneho zabezpečenia na zamestnané osoby, samostatne zárobkovo činné osoby a členov ich rodín pohybujúcich sa v rámci spoločenstva v znení neskorších predpisov.
Nariadenie Rady č. 574/72/EHS, ktorým sa ustanovuje postup na vykonávanie nariadenia Rady č. 1408/71/EHS.“. 

13.	V § 11 odseky 9 a 10 znejú:
„(9) Štát je platiteľom za osobu uvedenú v odseku 8 písm. a) až i), k) a q), ak
a) 	je len zamestnancom, ak v období, v ktorom sa považuje za osobu podľa odseku 8 písm. a) až i), k) a q) jej vymeriavací základ podľa § 13 ods. 1 až 5 nepresahuje ½ úhrnu minimálnych miezd,39v)
b) 	je len samostatne zárobkovo činnou osobou, ak v období, v ktorom sa považuje za osobu podľa odseku 8 písm. a) až i), k) a q) jej pomerná časť vymeriavacieho základu podľa § 13 ods. 6 nepresahuje ½ úhrnu minimálnych miezd,39v)
c) 	nie je zamestnancom ani samostatne zárobkovo činnou osobou, ak v období, v ktorom sa považuje za osobu podľa odseku 8 písm. a) až i), k) a q), jej príjem, ktorý podlieha dani z príjmov39s) okrem vyňatých príjmov, nepresahuje ½ úhrnu minimálnych miezd,39v) alebo
d) 	aj dochádza v rozhodujúcom období postupne alebo súčasne k súbehu skutočností podľa písmen a) až c) , ak v období, v ktorom sa považuje za osobu podľa odseku 8 písm. a) až i) a k), úhrn jej vymeriavacích základov podľa  písmen a) a b) a príjmu podľa písmena c) nepresahuje ½ úhrnu minimálnych miezd.39v)

(10) Štát je platiteľom poistného za osobu uvedenú v odseku 8 písm. j), l) až n) a s), ak súčasne nie je zamestnancom ani samostatne zárobkovo činnou osobou, a ak v tomto období jej príjem, ktorý podlieha dani z príjmov39s) okrem vyňatých príjmov, nepresahuje ½ úhrnu minimálnych miezd.39v)“.  

14.	V § 13 sa odsek 1 dopĺňa písmenom c) , ktoré znie:
„c) podiel na zisku vyplatený obchodnou spoločnosťou alebo družstvom zamestnancovi, ktorý sa nepodieľa na ich základnom imaní a ani nie je členom štatutárneho orgánu tejto obchodnej spoločnosti alebo družstva.41a)“.

Poznámka pod čiarou k odkazu 41a znie:
„41a) § 5 ods. 7 písm. i) zákona č...../2005 Z. z., ktorým sa mení a dopĺňa zákon č. 595/2003 Z .z. o dani z príjmov v znení neskorších predpisov.“.

15.	V § 13 ods. 5 v prvej vete a druhej vete sa slová „okrem príjmov z prenájmov a príjmov, z ktorých sa vyberá daň zrážkou,39t)“ nahrádzajú slovami „okrem vyňatých príjmov“. 

16.	V § 13 ods. 6 sa slová „okrem príjmov z prenájmov a príjmov, z ktorých sa vyberá daň zrážkou,39t)“ nahrádzajú slovami „okrem vyňatých príjmov“. 

17.	V § 13 odsek 7 znie:
„(7) Vymeriavací základ poistenca podľa § 11 ods. 2 je príjem, ktorý podlieha dani z príjmov39s) dosiahnutý v rozhodujúcom období okrem vyňatých príjmov. Ak poistenec takýto príjem nemá, je vymeriavacím základom ním určená suma.“.

18.	V § 13 ods. 15 sa na konci dopĺňa táto veta: „Minimálny základ zamestnanca podľa § 11 ods. 1 písm. d) až l) nie je stanovený.“.

19.	V § 13 odsek 16 znie:
„(16) Minimálny základ podľa odseku 15 sa nekráti o časť zodpovedajúcu neospravedlnenej neprítomnosti zamestnanca a poskytnutému pracovnému voľnu bez náhrady mzdy, ktoré zamestnávateľ poskytne zamestnancovi na jeho žiadosť, s výnimkou pracovného voľna bez náhrady mzdy, ktoré je zamestnávateľ povinný poskytnúť zamestnancovi podľa osobitného predpisu.48)“.

Poznámka pod čiarou k odkazu 48 znie:
„48) Napríklad § 136, § 139 až § 141 Zákonníka práce.“.

20.	Poznámka pod čiarou k odkazu 48a sa vypúšťa.

21.	V § 16 ods. 3 sa slová „okrem príjmov z prenájmov a príjmov, z ktorých sa vyberá daň zrážkou,39t)“ nahrádzajú slovami „okrem vyňatých príjmov“. 

22.	V § 19 ods. 1 písm. a) a b) sa nad slová „minimálnych miezd“ umiestňuje odkaz „39v)“.

23.	V § 19 odsek 1 znie :
„(1) Poistenec je povinný vykonať ročné zúčtovanie poistného za predchádzajúci kalendárny rok a podať ho v príslušnej zdravotnej poisťovni do konca marca nasledujúceho kalendárneho roka. Povinnosť podľa tohto odseku sa nevzťahuje na poistenca, ktorý bol počas celého predchádzajúceho kalendárneho roka 
a) 	poistencom, za ktorého platí poistné štát a úhrn jeho vymeriavacích základov podľa § 13 ods. 1 až 8 nepresiahol ½ úhrnu minimálnych miezd za predchádzajúci kalendárny rok, 
b) 	platiteľom podľa § 11 ods. 2 a jeho príjem podľa § 13 ods. 7 nepresiahol ½ úhrnu minimálnych miezd za predchádzajúci kalendárny rok,
c)	len poistencom, za ktorého platí poistné štát podľa § 11 ods. 8 písm. o) až r), t) a u) alebo zamestnancom a to
1. 	iba u jedného zamestnávateľa alebo u viacerých zamestnávateľov postupne, 
2. 	jeho príjmy podľa § 13 ods. 1 až 4 vo všetkých mesiacoch nepresiahli trojnásobok priemernej mesačnej mzdy alebo vo všetkých mesiacoch presiahli trojnásobok priemernej mesačnej mzdy a
3. 	nemal príjmy podliehajúce dani z príjmov podľa osobitného predpisu46) okrem vyňatých príjmov alebo
 d) 	len poistencom, za ktorého platí poistné štát podľa § 11 ods. 8 písm. o) až r), t) a u) alebo zamestnancom a to
1. 	u viacerých zamestnávateľov súčasne, 
2. 	jeho príjmy podľa § 13 ods. 1 až 4 vo všetkých mesiacoch u všetkých zamestnávateľov jednotlivo nepresiahli trojnásobok priemernej mesačnej mzdy alebo vo všetkých mesiacoch u všetkých zamestnávateľov jednotlivo presiahli trojnásobok priemernej mesačnej mzdy a
3. 	nemal príjmy podliehajúce dani z príjmov podľa osobitného predpisu,46) okrem vyňatých príjmov.“.

24.	V § 19 ods. 16 sa slová „odsekov 13 až 15“ nahrádzajú slovami „odsekov 10 až 13“.

25.	V § 21 ods. 1 sa slová „§ 19 ods. 13“ nahrádzajú slovami „§ 19 ods. 11“.

26.	V § 26 ods. 1 písm. a) sa slová „a), c)“ nahrádzajú slovami „a) až c)“.

27.	V § 26 ods. 5 sa za slová „odo dňa zistenia  porušenia povinnosti“ vkladá slovo „úradom“.

28.	§ 29b sa dopĺňa odsekmi 6 a 7, ktoré znejú:
„(6) Preukazovanie skutočností podľa § 11 ods. 8 sa upraví dohodou, ktorú uzatvorí Sociálna poisťovňa s úradom.

(7) Zdravotná poisťovňa môže na základe písomnej žiadosti fyzickej osoby povinnej odvádzať preddavky na poistné povoliť aj iné splátky ako ustanovuje tento zákon pre platobnú neschopnosť tejto osoby, ak dôvodne možno predpokladať, že v ročnom zúčtovaní poistného bude schopná zaplatiť dlžné sumy poistného.“.
 
29.	V § 31 ods. 4 sa za slovo „okrem“ vkladajú slová „príjmov z výkonu činnosti osobného asistenta,39l)“.

30.	V § 31 ods. 10 sa za slovo „okrem“ vkladajú slová „príjmov z výkonu činnosti osobného asistenta,39l)“.

31.	§ 31 sa dopĺňa odsekmi 14 a 15, ktoré znejú:
„(14) Povinnosť vykonať ročné zúčtovanie poistného za rok 2005 sa nevzťahuje na poistenca, ktorý bol počas celého roka 2005 poistencom, za ktorého platí poistné štát a v období od 1. septembra do 31. decembra 2005 úhrn  jeho vymeriavacích základov podľa § 13 ods. 1 až 8 nepresiahol ½ úhrnu minimálnych miezd.39v)

(15) Povinnosť vykonať ročné zúčtovanie poistného za rok 2005 sa nevzťahuje na poistenca, ktorý bol v období od 1. januára 2005 do 31. augusta 2005 poistencom, za ktorého platí poistné štát a v období od 1. septembra do 31. decembra 2005 bol platiteľom podľa § 11 ods. 2 a v období od 1. septembra do 31. decembra 2005 jeho príjem podľa § 13 ods. 7 nepresiahol ½ úhrnu minimálnych miezd.39v)“.

Čl. II
	
Tento zákon nadobúda účinnosť 1. januára 2006.